Dżakarta. Dżakarta (ind. "Jakarta"; dowńij: "Batawia") – stolica a nojwjynksze mjasto Indůnezyje, 9,0 mln mjeszkańcůw (2004), aglůmeracyjo 18,2 mln (2004). Mjasto je położůne we połedńowo-zachodńij tajli państwa, we půłnocno-zachodńij tajli wyspy Jawa.
Zołożůne we XVI wjeku pod mjanym "Sunda Kalepa". We 1619 zdobyte uod Holyndrůw kere postowjyli sam twjerdza "Batavia". Bůła uůna śedźibům Kůmpańije Schodńoindyjskij a stolicům Ńiderlandzkich Indji Schodńich. We latach 1942-1945 mjasto bůło uokupowane uod Japůńije. Uod 1949 wlazuje we skłod Indůnezyje, uod 1950 nośi mjano Dżakarta.